На основу члана 205. Закона о раду („Службени гласник Републике Српске“, број: 01/2016, 66/2018, 91/2021 - одлука УС, 119/2021, 112/2023 и 39/2024) и члана 600. Закона о облигационим односима („Службени лист СФРЈ“, бр. 29/1978, 39/1985, 45/1989 - одлука УСЈ и 57/1989 и „Службени гласник РС“, бр. 17/1993, 3/1996, 37/2001 - др. закон, 39/2003 и 74/2004)
Послодавац (назив/име и презиме послодавца) са сједиштем у (сједиште послодавца), а којег заступа (име и презиме лица овлашћеног за заступање (у даљем тексту: Послодавац) и  
(име и презиме радника) из (адреса радника: град, улица и број) са завршеном школом/факултетом (назив школе/факултета) и стручним/научним називом (академско/стручно звање/занимање) (у даљем тексту: Извршилац посла) 
закључили су дана (датум и година) сљедећи: 
У Г О В О Р 
О ДЈЕЛУ
Члан 1.
Предмет овог уговора је регулисање међусобних права и обавеза Послодавца и Извршиоца посла у вези пружања услуга односно обављања послова/радних задатака по основу предметног уговора.
Члан 2.

Извршилац посла се обавезује да ће за Послодавца лично обавити сљедећи посао, односно израдити сљедеће дјело: (навести дјело, односно послове које ће извршилац посла обављати).
Члан 3.
Изузетно од члана 2. Извршилац посла, уз писану сагласност Послодавца, извршење повјерених послова/израду дјела може уступити трећем лицу, с тим да он и даље одговара Послодавцу за извршење посла и одговара за трећа лица која су радила по његовом налогу и то као да је посао обавио лично.
Члан 4.
(1) Извршилац посла ће уговорено дјело извршити у (мјесто извршења посла/израде дјела).

(2) Послодавац се обавезује Извршиоцу посла осигурати простор за потребе извршења дјела из овог уговора те му ставити на располагање средства за рад и потребан материјал који се састоји од (навести материјал неопходан за извршење посла/израду дјела) .

(3) У погледу материјала које је Послодавац предао за извршење посла, Извршилац посла је дужан и обавезан скренути пажњу Послодавцу на евентуалне недостатке материјала које је примијетио или морао примијетити, у супротном одговара за штету.

(4) Уколико Послодавац захтјева да се користи одређени материјал Извршилац посла је дужан поступити по његовом захтјеву, изузев ако је очигледно да материјал није подобан за наручени посао у којем случају Извршилац посла може раскинути предметни уговор.
Члан 5.
Извршилац посла се обавезује да ће уговорено дјело/посао из члана 2. овог уговора извршити у складу са правилима струке, те према примљеним инструкцијама Послодавца.
Члан 6.
(1) Послодавац има право надзора над обављањем послова наведеним у члану 2. овог уговора и давања инструкције када то одговара природи посла, а Извршилац посла је дужан то омогућити.

(2) Ако се током обављања послова из члана 2. овог уговора утврди да се Извршилац посла не придржава услова уговора, те да ће обављено дјело имати недостатака, Послодавац може упозорити Извршиоца посла и одредити му рок од (број дана) дана да свој рад усклади са инструкцијама, а ако до истека напријед наведеног рока Извршилац посла не поступи по налогу Послодавца, Послодавац може раскинути овај уговор и захтијевати накнаду штете.
Члан 7.
Извршилац посла се обавезује уговорено дјело/посао из члана 2. овог уговора извршити најкасније до/у року од (број дана/мјесеци/датум) дана рачунајући од дана потписивања овог уговора.
Члан 8.
(1) Послодавац се обавезује прегледати и примити посао/дјело, те по његовом завршетку, у року од (број дана) дана, исплатити Извршиоцу посла накнаду у износу од (износ накнаде) конвертибилних марака, на жиро/текући рачун Извршиоца посла број: (број жиро/текућег рачуна), код (назив банке).

(2) Порез и допринос на износ накнаде обрачунава и уплаћује Послодавац.
Члан 9.
(1) О свим евентуалним недостацима Послодавац ће обавјештавати Извршиоца посла писаним путем након примања и прегледа обављеног посла.

(2) Извршилац посла се обавезује установљене недостатке отклонити у примјереном року, а најдуже (број дана).
Члан 10.
Након примања и прегледа обављеног посла/дјела, Извршилац посла не сноси одговорност за недостатке који су се могли уочити приликом прегледа, осим ако је за њих знао, а није их показао Послодавцу.
Члан 11.
Ради осигурања потраживања накнаде за рад и накнаде за утрошени материјал, као и осталих потраживања по основу овог уговора, Извршилац посла има право залоге на стварима које је направио или поправио, као и на осталим предметима које му је предао Послодавац у вези са његовим радом, све док их држи и не престане добровољно да их држи.
Члан 12.
Овај Уговор престаје у сљедећим случајевима:
• извршењем посла,
• споразумом уговорних страна,
• једностраним раскидом уговора било Послодавца, било Извршиоца посла уз обавезно писано обавјештење о разлогу за отказ уговора и да му остави рок од најмање осам дана од дана достављања обавјештења да се изјасни на наводе из обавјештења.
Члан 13.
Било које измјене и/или допуне овог уговора биће обавезујуће за уговорне стране само ако су састављене у писаном облику и потписане од обје уговорне стране.

Члан 14.
Уговорне стране својеручним потписом предметног уговора потврђују да ће чувати као пословну тајну, те да неће одати у било којем облику и да неће користити све и било које информације и/или податке, документе, извјештаје, нацрте или пројекте било које природе и на било којем медију, које су сазнале по основу овог уговора, нити ће их откривати трећим лицима, осим у случају трећих лица са овлашћењем приступа, не само за вријеме важења овог уговора, него и након његовог престанка.
Члан 15.
Стране су сагласне да спорове ријеше споразумно, а уколико то не буде могуће за рјешавање истих надлежан је Основни суд у ____________________________.
Члан 16.
На све односе које нису уређене предметним уговором, а тичу се права и обавеза уговорних страна, као и односи између истих, примјењују се релевантне одредбе Закона о раду и Закона о облигационим односима.

Члан 17.
Овај уговор закључен је дана (датум) године у (мјесто закључења уговора).

Члан 18.

(1) Овај уговор закључен је дана (датум) године у (мјесто закључења уговора).

(2) Овај уговор сачињен је у 4 (четири) истовјетна примјерка, од којих свака уговорна страна задржава по 2 (два) примјерка.
Уговорне стране
   Извршилац посла



                                                    За послодавца

_____________________                                                                              __________________
Број:

(Мјесто, датум, година)
